हं न्यानाकाःगु सोल इभी एसयुभी गाडी फूल अप्सनया जूगु खँ धाःगु दु । थज्याःगु गाडी थ्व स्वयां न्हापां पुलांम्ह सचिव रामेश्वर खनालं नं न्यानादीगु खः । अथेहे थीथी गैरसरकारी संस्थां नं थज्याःगु गाडी न्यायेगु यानाच्वंगु खँ इन्टरप्राइजेजं धाःगु दु । विशेष यानाः थौंकन्हय् नेपाःया उच्च सरकारी अधिकारीपिंसं नं विद्युतीय गाडीयात प्राथमिकता बियाच्वंगु दु ।
विद्युतीय गाडीइ ग्राहकया माग अप्वया वनेवं गाडी बिक्रेतातय्सं घर जग्गा महोत्सवय् नं विद्युतीय गाडीया स्टल तयेयंकूगु दु । बिक्रेताया कथं प्यन्हुया दुने हे च्यागः विद्युतीय मोटर बुक जुइधुंकूगु दु । कम्पनीं बिउगु जानकारी कथं मेलाया ईया दुने गाडी बुकिङ याइपिंत २ लाख तक छुट अफर बियातःगु दु ।
